OpenLLM-France/wikimedia huggingface dataset:
# Dit en martell

* No s'ha de confondre amb Dit del peu en martell.
Un dit en martell és una lesió del tendó extensor en l'articulació de la falange distal. El resultat és la incapacitat d'estendre la punta del dit sense prémer-la per ajudar-la. Generalment va acompanyat de dolor i morats a la part posterior de l'articulació més llunyana del dit (articulació de la falange distal).
Un dit de mall sol donar com a resultat el plegat superior de la punta del dit. Típicament, això succeeix quan una pilota colpeja un dit estès i el bloqueja. Això causa l'avulsió del tendó (despreniment del tendó) o en el tendó arrenca una mica d'os. El diagnòstic generalment es basa en l'estudi dels símptomes comprovant-los per raigs X. Sense un tractament adequat es pot produir una deformitat permanent del dit.

## Diagnosi

La diagnosi generalment es basa en l'estudi dels símptomes, recolzat per Radiografies.
* La radiografia que mostra fractura a la inserció del tendó extensor
* Un dit en martell sense una fractura associada

## Tractament

El tractament generalment es porta a terme amb una fèrula que sosté el dit contínuament durant 8 setmanes. Cal començar durant la primera setmana de la lesió. Si el dit està doblegat durant aquestes setmanes, la curació pot trigar més. Si un tros gran d'os s'ha trencat la cirurgia pot ser recomanable. Sense un tractament adequat es pot produir una deformitat permanent del dit.
La cirurgia generalment no millora els resultats, encara que pot ser obligatòria si el dit no es pot ajustar pressionant-lo o el trencament s'ha separat més del 30% de la superfície de la unió. Si el problema subsisteix, també es pot requerir una cirurgia al cap d'un temps. Una fractura oberta pot ser un altre motiu per aplicar la cirurgia, que haurà de posar el dit en una posició neutral i passar un cable perforant del DIP al PIP, forçant la immobilització.
* Un exemple d'una fèrula per al dit en martell .
* Vista lateral una fèrula per al dit en martell .

## Referències

* 1 2 3 «dit en martell Finger (Baseball Finger)», March 2015. [Consulta: 15 octubre 2017].
* ↑ Leggit, JC; Meko, CJ «Acute finger injuries: part I. Tendons and ligaments.». American Family Physician, 73, 5, 01-03-2006, pàg. 810–6. PMID: 16529088.
* ↑ Leggit, JC; Meko, CJ «Acute finger injuries: part I. Tendons and ligaments.». American Family Physician, 73, 5, 01-03-2006, pàg. 810–6. PMID: 16529088.
* 1 2 3 4 5 6 «Mallet Finger (Baseball Finger)», 01-03-2015. Arxivat de l'original el 23 octubre 2017. [Consulta: 15 octubre 2017].

## Vegeu també

* Fractura de Bush
* Fractura per avulsió

## Enllaços externs

* handerkrankungen.de Arxivat 2015-06-13 a Wayback Machine.
* lexikon-orthopaedie.com
* medlineplus
# Cyclarcha

Cyclarcha és un gènere d'arnes de la família Crambidae.

## Taxonomia

* Cyclarcha atristrigalis Swinhoe, 1894
* Cyclarcha flavinervis Swinhoe, 1894

## Referències

* ↑ «GlobIZ search». [Consulta: 23 desembre 2018].
# Neftebaza

Neftebaza (en rus: Нефтебаза) és un poble de la república de l'Altai, a Rússia, que el 2016 tenia 62 habitants, pertany al districte d'Ongudai.

## Referències

* ↑ http://www.ongudai-ra.ru/index.php/%D0%BD%D0%BE%D0%B2%D0%BE%D1%81%D1%82%D0%B8/peredvizhnoj-fap-nachal-rabotu-v-ongudajskom-rajone
* ↑ https://www.lawmix.ru/zakonodatelstvo/1955751
# Frederic Guillem de Schleswig-Holstein-Sonderburg-Augustenburg

Frederic Guillem de Schleswig-Holstein-Sonderburg-Augustenburg (en danès Frederik Vilhelm af Slesvig-Holsten-Sønderborg-Augustenborg) va néixer el 18 de novembre de 1668 i va morir el 3 de juny de 1714. Era el fill petit del duc Ernest Gunther (1609-1689) i de la princesa Augusta de Schleswig-Holstein-Sonderburg-Glücksburg (1633-1701).

## Matrimoni i fills

El 27 de novembre de 1694 es va casar amb Sofia Amàlia d'Ahlefeldt (1675-1741), filla del comte Frederic d'Ahlefeldt (1623-1686) i de Maria Elisabet de Leiningen-Dagsburg-Hardenburg (1648-1724). El matrimoni va tenir cinc fills:
* Cristià August (1696-1754), casat amb Frederica Lluïsa de Danneskiold-Samsøe (1699-1744).
* Carlota (1697-1760)
* Sofia (1699-1765)
* Augusta, nascuda i morta el 1700.
* Frederic

## Enllaços externs

* casa de Schleswig-Holstein-Sonderburg-Augustenburg
* ancestrylibrary
# Trompeta (grup de bolets)

Les trompetes són bolets anuals, terrestres i de poca carn, de color fosc. Són de barret perforat i connectat amb la cama buida, molt eixamplada a la part superior, fet que li dona aspecte de trompeta. El revers sòl ser llis, amb venes poc marcades o amb plecs longitudinals que recorden làmines.
Són bolets propers als rossinyols, els rossinyolics i els gots de vi. No es corquen mai i poden restar mesos al bosc sense descompondre.

### Espècies de trompetes

Les espècies de trompetes més corrents són tres:
* Craterellus cornucopioides, trompeta negra, trompeta dels morts
* Craterellus cinereus, trompeta cendrosa
* Craterellus undulatus, trompeta crespa

## Referències

* 1 2 Gràcia, Enric. La Clau dels Bolets: Identifica'ls de la mà d'Enric Gràcia, Vol. I, p:137. El Papiol: efadós, 2021. ISBN 9788418243127.
* 1 2 Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
* ↑ Contu, Marco; Vizzini, Alfredo; Carbone, Matteo; Setti, Ledo «Identity and neotypification of Craterellus cinereus and description of Cantharellus atrofuscus sp. nov.». Mycotaxon, 110, 1, 30-12-2009, pàg. 139–149. DOI: 10.5248/110.139.
# David Fabricius

David Fabricius (llatinització del seu propi nom David Faber o David Goldschmidt) (Esens, 9 de març de 1564 - Brookmerland, 7 de maig de 1617), va ser un teòleg luterà i astrònom alemany que va tenir el mèrit de ser un dels primers a utilitzar un telescopi per observar el cel. L'estudi de les taques solars i també de la primera estrella variable de la que el món occidental modern va prendre registre són els seus dos principals fets destacables en el camp de l'astronomia.

## Biografia

Fabriciius va ser amic de Tycho Brahe i Johannes Kepler, i va ser mestre de Bartholomaeus Keckermann. Es va fer famós per localitzar el 1596 un estel a la constel·lació de la Balena que no havia estat abans allà. Per la seva brillantor aparent mitjà era de tercera magnitud. L'estrella va resultar ser així la primera de brillantor variable de la qual es tingui registre a Europa, i es va constituir en una prova a favor de la imperfecció del cel i en contra de la teoria aristotèlica que imperava en aquell moment. Amb el temps a aquest estel, Òmicron Ceti, se la va anomenar Mira (en llatí "meravellosa").
De manera independent a Galileo Galilei i al costat del seu fill gran Johannes Fabricius va observar les taques solars a partir de 1611 i les va estudiar.
Pocs dades més hi ha sobre la seva vida, excepte que va morir assassinat després de denunciar des del púlpit a un lladre d'oques: l'acusat el va matar amb un cop de pala al cap.

## Referències

* ↑ Asimov, Isaac. «Fabricio, David». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 86. ISBN 8429270043.

## Vegeu també

* Llista d'astrònoms

## Enllaços externs

* David Fabricius i el seu estel Maravillosa
# Canapè Boca

El Sofà Mae West o Mae West Lips Sofà (Lips, llavis, en anglesos) o Canapè Boca és un famós canapè obra d'art dadà-surrealista de 1936, en forma de llavis de l'estel de cinema símbol sexual americana Mae West (1893-1980), de l'artista Salvador Dalí (1904-1989). Aquesta obra emblemàtica de l'artista és de llavors ençà reeditada i declinada en moltes versions, i reproduccions

## Història

El riquíssim poeta mecenes d'art surrealista britànic Edward James (1907-1984) encarregà a Salvador Dalí aquesta obra d'art dadà-surrealista l'any 1936, per a la seva col·lecció privada, inspirada en els sensuals llavis vermells de l'actriu estatunidenca hollywoodenca Mae West (famosa vedet de cinema i sex-symbol d'entreguerres de l'època).
* Mae West en 1936
* Reproducció de l'antic museu Dalí de Beaune
* Salvador Dalí el 1965
Dali creà el 1934-35 el seu quadre Retret de Mae West que pot utilitzarèse com a apartament surrealista, en guaix i collage sobre paper de diari (exposat actualment a l'Art Institute of Chicago). Se n'inspira per a concretar amb el seu sofà Boca original un famós quadre dadà-surrealista teatral gegant en tres dimensions de la talla d'un apartament de la cara de Mae West amb cortines color or al pentinat, una xemeneia amb dues llars de foc per al nas, i dos quadres a les parets per als ulls, el tot observable d'una lent òptica (una de les obres més famoses de la sala Mae West del seu Teatre-museu Dalí de la Fundació Gala-Salvador Dalí de Figueres).
Declinat i venut per l'artista en moltes versions, aquest famós canapè és des de reeditat, declinat, revisitat, reproduït, i venut sota diversos noms per molts fabricants de mobles i dissenyadors (Studio 65, Gufram.). Moltes variants i reproduccions són exposades d'aleshores ençà als museus Boijmans Van Beuningen de Rotterdam als Països Baixos, Victoria and Albert Museum de Londres, museu i galeria d'art de Brighton, Fundació d'empresa Louis-Vuitton de París, antic museu Dalí de Beaune.

## Referències

* ↑ «L'histoire des canapés à lèvres emblématiques de Dalí». www.architecturaldigest.com.
* ↑ «Mae West’s Face which May be Used as a Surrealist Apartment». www.artic.edu.
* ↑ «Le Théâtre-Musée Dalí à Figueres». www.florilegeswebjournal.com.
* ↑ «L'histoire fascinante derrière le canapé 'Lips' de Salvador Dalí». www.houseandgarden.co.uk.
* ↑ «Canapé lèvres». www.parfums-salvadordali.com. Arxivat de l'original el 2020-09-23. [Consulta: 31 maig 2020].
* ↑ «Le « Mae West Lips Sofa »». www.hartoftp.com. Arxivat de l'original el 2020-02-09. [Consulta: 26 juliol 2021].
* ↑ «Canapé Boca». www.gufram.it.
* ↑ «La Bocca sur Zanker 2005». www.fondationlouisvuitton.fr.

## Vegeu també

* Salvador Dalí - Surrealisme

## Enllaços externs

* «Le Théâtre-Musée Dalí à Figueres». www.florilegeswebjournal.com.
* «Le visage de Mae West qui peut être utilisé comme un appartement surréaliste». www.artic.edu.
# Ibn Barrajan

Abu-l-Hàkam Abd-as-Salam ibn Abd-ar-Rahman ibn Muhàmmad al-Lakhmí al-Ixbilí (àrab: أبو الحكم عَبْد السَّلام بن عَبْد الرحمن بن محمد اللخمي الإشبيلي, Abū l-Ḥakam ʿAbd as-Salām b. ʿAbd ar-Raḥmān b. Muḥammad al-Laẖmī al-Ixbīlī), més conegut com a Ibn Barrajan (àrab: ابن بَرَّجَان, Ibn Barrajān), fou un teòleg andalusí, d'origen magrebí. Va difondre els seus ensenyaments a Sevilla durant la primera meitat del segle xii.
L'escola de sufís d'Almeria, encapçalada per Ibn al-Arif, s'oposava als almoràvits. El califa almoràvit sospitava que Ibn Barrajan dirigia el moviment i tenia aspiracions a l'imamat, per la qual cosa el va cridar junt amb dos altres col·legues. Ibn Barrajan es va presentar a Marràqueix on fou executat el 1141. Dels seus companys, Ibn al-Arif fou mort igualment i el tercer, Abu-Bakr al-Mayurqí, va poder fugir a Bugia i després a l'Orient. Tot i la repressió, el 1142 es va revoltar Ibn Qassi, que es va proclamar imam.

## Referències

Encyclopaedia of Islam, Brill Publishers, Leiden, s.v. "Ibn Barradjān".
# Juan Villar Vázquez

Juan Villar Vázquez (Cortegana, 19 de maig de 1988) és un futbolista andalús, que ocupa la posició d'extrem, actualment al CD San Roque de Lepe.

## Trajectòria

Format al planter del Recreativo de Huelva, a la temporada 07/08 combina l'equip B, amb les aparicions a primera divisió. En total, eixe any hi disputa dos partits de màxima categoria amb els onubencs. La temporada 08/09 marxa al San Roque.

## Palmarès

Osasuna
* Segona Divisió: 2018–19

## Referències

* ↑ Sanzol, Pablo «Los goles del Osasuna campeón» (en castellà). Marca, 18-06-2019 [Consulta: 21 juny 2019].

## Enllaços externs

* Fitxa del jugador Arxivat 2009-09-11 a Wayback Machine.
* Fitxa del jugador
* Detalls del jugador a footballdatabase (francès)
# Tsipandà

Tsipandà (en rus: Ципанда) és un poble del krai de Khabàrovsk, a Rússia, que el 2012 no tenia cap habitant. Pertany al districte rural d'Aiano-Maiski.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Greensboro (Florida)

Greensboro és una població dels Estats Units a l'estat de Florida. Segons el cens del 2000 tenia 619 habitants.

## Demografia

Segons el cens del 2000, Greensboro tenia 619 habitants, 207 habitatges, i 150 famílies. La densitat de població era de 236,6 habitants/km².
Dels 207 habitatges en un 37,7% hi vivien nens de menys de 18 anys, en un 48,3% hi vivien parelles casades, en un 16,9% dones solteres, i en un 27,1% no eren unitats familiars. En el 21,3% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,41.
Per edats la població es repartia de la següent manera: un 31% tenia menys de 18 anys, un 12,8% entre 18 i 24, un 28,1% entre 25 i 44, un 17,8% de 45 a 60 i un 10,3% 65 anys o més.
L'edat mediana era de 30 anys. Per cada 100 dones de 18 o més anys hi havia 97,7 homes.
La renda mediana per habitatge era de 31.458 $ i la renda mediana per família de 35.000 $. Els homes tenien una renda mediana de 17.308 $ mentre que les dones 17.708 $. La renda per capita de la població era d'11.825 $. Entorn del 15,3% de les famílies i el 24,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greensboro». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Greensboro». American Fact Finder. Oficina del Cens dels Estats Units, 12-01-2010.
# Canapè Méridienne

Una méridienne és un canapè del qual la capçalera, relligada al peu per un dossier oblic, és més amunt que aquest peu. El mot ve del francès méridienne que significava migdiada, terme provinent del llatí (meridies és el migdia). Per extensió, el llit de repòs per a fer la migdiada ha pres aquest nom.
Segons el Grand Larousse francès el vocable ha aparegué sota aquesta accepció per la primera vegada el 1765. És de fet una chaise longue de boudoir, semblant a la que es deia una veilleuse (vetlladora) sota el rei francès Lluís XV.

## Notes i referències

* ↑ «Histoire de la méridienne» (en francès). Arxivat de l'original el 2020-09-29. [Consulta: 31 maig 2020].

## Vegeu també

* Chaise longue
* Seient (moble)
* Juliette Récamier
# Xenobiòtic

Un xenobiòtic (de la combinació de les paraules del grec: ξένος (xenos) = estranger i βίος (bios) = vida, a més dels sufixs grecs pels adjectius -τικός, -ή,) és un producte químic que es troba en un organisme però que normalment no s'hi produeix ni s'hi espera la seva presència. També es refereix a substàncies químiques que estan presents en molt més altes concentracions del que és normal. Específicament medicines com són els antibiòtics són xenobiòtics en els humans, ja que el cos humà no pot produir-los per ell mateix ni són parts d'una dieta normal.
Els compostos naturals també poden ser xenobiòtics si són agafats per un altre organisme, com la ingestió d'hormones humanes pels peixos en aigües contaminades o provinents de depuradores d'aigües residuals, o les defenses químiques produïdes per alguns organismes com a protecció contra els depredadors.

## Metabolisme xenobiòtic

El cos treu els xenobiòtics a través del metabolisme xenobiòtic que consisteix en la desactivació dels xenobiòtics i això ocorre principalment en el fetge. Les rutes de la secreció són l'orina, la femta, l'alè i la suor.
Els organismes també poden evolucionar per tolerar els xenobiòtics per exemple alguns animals toleren el verí de les serps.

## Xenobiotics en el medi ambient

La contaminació de les aigües per xenobiòtics és un problema greu. Alguns xenobiòtics són resistents a la degradació com alguns plàstics i plaguicides artificials o alguns productes naturals com els hidrocarburs poliaromàtics i algunes fraccions del petroli cru o del carbó. Tanmateix es pensa que els microorganismes són capaços de degradar gairebé tots els xenobiòtics que es troben a la Terra. Molts xenobiòtics produeixen una gran varietat d'efectes biològics, els xenobiòtics es caracteritzen amb bioassaigs.

## Transplant entre espècies

El terme xenobiòtic es fan servir en trasplantaments d'òrgans entre espècies. Per exemple els cor dels porcs als humans. Els òrgans xenobiòtics que es vol trasplantar s'han de preparar per evitar el rebuig per part del sistema immunitari.

## Vegeu també

* NOAEL

## Referències

* ↑ Brodie ED, Ridenhour BJ, Brodie ED «The evolutionary response of predators to dangerous prey: hotspots and coldspots in the geographic mosaic of coevolution between garter snakes and newts». Evolution, 56, 10, 2002, pàg. 2067–82. PMID: 12449493.
* ↑ Alexander M. (1999) Biodegradation and Bioremediation, Elsevier Science.

## Enllaços externs

* Re-engineering the toilet for sustainable wastewater management
* International Society for the Study of Xenobiotics Arxivat 2020-11-04 a Wayback Machine.
* Biomat
# EVGA Corporation

EVGA Corporation és una companyia fundada al juliol de 1999, dedicada principalment a la indústria del maquinari, amb seu en Brea, Califòrnia. Els principals productes d'EVGA són targetes gràfiques basades en GPUs de nVidia, així com plaques basi de plataformes Intel o fonts d'alimentació.

## Targetes gràfiques

El principal mercat d'EVGA és el de les targetes gràfiques basades en GPUs nVidia.
Compta amb diferents models, que es caracteritzen, per exemple, perquè alguns d'ells surten overclockeades de fàbrica o uns altres compten amb accessoris per acoblar una refrigeració líquida, de fabrica
Al mercat de plaques base, EVGA compta amb diferents models, basats en plataformes Intel, i dedicats principalment al mercat entusiasta, ja que compten amb bones característiques de overclock. Al principi, les plaques base estaven basades en chipsets nVidia, però en l'actualitat, EVGA ha incorporat nous models basats en chipsets Intel.

## Qualitat

Un dels majors motors que impuls a aquesta aquesta companyia, és la qualitat de tots els seus components electrònics donant en alguns dels seus productes garanties fins a de 4 anys; els seus preus solen ser també alts respecte a les altres, en aquest cas en la seva línia de targetes gràfiques.

## Accessoris

EVGA també compta amb una gamma d'accessoris, tals com a blocs de refrigeració líquida, refrigeradors de VGA, fonts d'alimentació, cables per a connexions multi GPU, adaptadors, etc.

## Enllaços externs

* EVGA Corporation - Lloc web oficial
# Mapleton

«Mapleton» té aquests significats:
* Mapleton (Dakota del Nord)
* Mapleton (Illinois)
* Mapleton (Iowa)
* Mapleton (Kansas)
* Mapleton (Maine)
* Mapleton (Minnesota)
* Mapleton (Pennsilvània)
* Mapleton (Utah)
# Juan Vigil de Quiñones y Labiada

Juan Vigil de Quiñones y Labiada (Caldones, concejo de Gijón, 1546/1547 - Segòvia, 1 de setembre de 1617) va ser un religiós asturià, bisbe de Valladolid (1607-1616) i de Segòvia (1616-1617).
Fill de Toribio de Vigil de Caldones i Catalina Menéndez de la Labiada, net per part de pare de Diego de Vigil i Aldara González de Cornellana i, per part de mare, de Gutierre Fernández de la Meana i Catalina Menéndez de la Labiada, tots residents a San Vicente de Caldones, parròquia del concejo de Gijón. Va estudiar a la universitat de Salamanca, i fou col·legial del Col·legi de San Pelayo, així com del de Santa Cruz de Valladolid i en fou catedràtic.
S'ordenà sacerdot el 6 de maig de 1582. Va iniciar la carrera eclesiàstica com a canonge i ardiaca de Ribadeo, a la catedral d'Oviedo. Després es va traslladar a Valladolid, on va ser inquisidor. El 1589, el cardenal i inquisidor general Gaspar de Quiroga y Vela li va atorgar la plaça de conseller del Consell Suprem de la Inquisició. El 1607, Felip III el va presenta al bisbat de Valladolid, i després de l'estada en aquesta seu va ser promogut a la segoviana el 1616.
Vigil de Quiñones morí l'any següent, l'1 de setembre de 1617, als setanta anys. El seu cos va ser depositat inicialment a la catedral de Segòvia. No obstant això, el desig exprés havia estat enterrar-se a la capella major de la catedral d'Oviedo, però va ser rebutjat, pel que va proposar enterrar-se a la capella gòtica de Sant Sebastià, de la qual finançaria llur reforma amb 20.000 ducats, oferta que fou acceptada. El 1640, fou traslladat a aquesta sumptuosa capella que va ser dedicada a la Mare de Déu de l'Encarnació, construïda per l'arquitecte Juan de Naveda, finalitzada a finals de 1639.
Al Col·legi de Valladolid va fer diversos donatius per la reparació de l'edifici. A la catedral li va donar vint mil ducats, amb les que es va dotar les Festes del Santíssim Sagrament.

## Referències

* 1 2 3 Canalda, Narváez i Sureda, 2011, p. 156.
* 1 2 3 4 5 6 González Dávila, 1645, p. 588.
* ↑ Losada Varea, Celestina. La arquitectura en el otoño del Renacimiento: Juan de Naveda 1590-1638 (en castellà). Santander: Publicaciones Universidad de Cantabria, 2007. ISBN 978-84-8102-438-8.

## Bibliografia

* Canalda, Sílvia; Narváez, Carme; Sureda, Joan (Eds.). Cartografías visuales y arquitectónicas de la modernidad: siglos XV - XVIII (en castellà). Barcelona: Edicions Universitat de Barcelona, 2011. ISBN 978-84-475-53540-8.
* González Dávila, Gil. Teatro eclesiástico de las iglesias metropolitanas y catedrales de los reynos de las dos Castillas (en castellà). Volum 1. Madrid: Imprenta de Francisco Martínez, 1645.
# Cursa i Caminada Lluís Companys

La Cursa Lluís Companys, posteriorment esdevinguda Cursa i Caminada Lluís Companys és una prova esportiva que se celebra a Barcelona des de l'any 2008, en honor a l'Olimpíada Popular de 1936, plantejada en contraposició a l'Olimpíada de Berlín, on els nazis ja estaven al poder, i que finalment no va poder celebrar-se, degut a l'esclat de la Guerra Civil espanyola.
La Cursa i Caminada Lluís Companys, que discorre per l'Anella Olímpica de Montjuïc, sovint amb sortida i arribada a l'Estadi Olímpic Lluís Companys, però també a l'Estadi Municipal Joan Serrahima, amb distàncies diverses depenent segons l'edició, és organitzada per la Fundació Neus Català i Esquerra Unida i Alternativa, conjuntament amb el Partit de l'Esquerra Europea i Transform.

## Referències

* ↑ «Cursa Lluís Companys». Agència Catalana de Turisme. [Consulta: 29 desembre 2023].
* ↑ «La Cursa Lluís Companys homenatja l’Olimpíada Popular». Ajuntament de Barcelona. [Consulta: 29 desembre 2023].
* 1 2 «XVI Cursa i Caminada Lluís Companys». Fundació Neus Català, 12-09-2023. [Consulta: 29 desembre 2023].
* ↑ Setó, Albert «La Cursa i Caminada Lluís Companys celebra la seva vuitena edició a l'Estadi Olímpic». Betevé, 03-10-2015 [Consulta: 29 desembre 2023].

## Enllaços externs

* Cursa i Caminada Lluís Companys
# Canapè (moble)

Un canapè o canapé és un moble similar a un sofà. Es caracteritza per la presència de braços i per ser embuatat en el seient i en el respatller. Aquest moble va sorgir durant el regne de Lluís XIV a França al segle xvii.

## Referències

* ↑ Canapé segons la pronúncia occidental i canapè segons la pronúncia oriental. Per a més informació, consulteu el Llibre d'estil
* ↑ Histoire du canapé (en francès). www.canape.in.

## Vegeu també

* Canapè (suport)
* Chaise longue
* Seient (moble)
* Juliette Récamier